CELEX: 22018D1190
Language: lt
Date: 1480636800000
Title: 2016 m. gruodžio 2 d. EEE jungtinio komiteto sprendimas Nr. 254/2016, kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis [2018/1190]

23.8.2018   
               
               
                  LT
               
               
                  Europos Sąjungos oficialusis leidinys
               
               
                  L 215/52
               
            
         EEE JUNGTINIO KOMITETO SPRENDIMAS
         Nr. 254/2016
         2016 m. gruodžio 2 d.
         kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis [2018/1190]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,
         kadangi:
         
                     (1)
                  
                  
                     tikslinga išplėsti EEE susitarimo Susitariančiųjų Šalių bendradarbiavimą į jį įtraukiant 2016 m. kovo 9 d. Europos Parlamento ir Tarybos sprendimą (ES) 2016/344 dėl Europos platformos, skirtos bendradarbiavimui sprendžiant nedeklaruojamo darbo problemą gerinti, sukūrimo (1);
                  
               
                     (2)
                  
                  
                     todėl EEE susitarimo 31 protokolas turėtų būti iš dalies pakeistas, kad bendradarbiavimas būtų išplėstas,
                  
               PRIĖMĖ ŠĮ SPRENDIMĄ:
         
            1 straipsnis
            Susitarimo 31 protokolo 15 straipsnio 9 dalies tekstas pakeičiamas taip:
            „ELPA valstybės bendradarbiauja, kaip numatyta toliau nurodytuose ES teisės aktuose:
            
                        —
                     
                     
                        
                           32014 D 0573: 2014 m. gegužės 15 d. Europos Parlamento ir Tarybos sprendimas Nr. 573/2014/ES dėl valstybinių užimtumo tarnybų (VUT) bendradarbiavimo stiprinimo (OL L 159, 2014 5 28, p. 32).
                        ELPA valstybės visomis teisėmis, išskyrus teisę balsuoti, dalyvauja tinklo valdyboje.
                     
                  
                        —
                     
                     
                        
                           32016 D 0344: 2016 m. kovo 9 d. Europos Parlamento ir Tarybos sprendimas (ES) 2016/344 dėl Europos platformos, skirtos bendradarbiavimui sprendžiant nedeklaruojamo darbo problemą gerinti, sukūrimo (OL L 65, 2016 3 11, p. 12).“
                     
                  
         
            2 straipsnis
            Šis sprendimas įsigalioja kitą dieną po paskutinio pranešimo perdavimo pagal EEE susitarimo 103 straipsnio 1 dalį (*1).
         
         
            3 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2016 m. gruodžio 2 d.
            
               
                  EEE jungtinio komiteto vardu
               
               
                  Pirmininkė
               
               Bergdís ELLERTSDÓTTIR
            
         
         
            (1)  OL L 65, 2016 3 11, p. 12.
         
            (*1)  Konstitucinių reikalavimų nenurodyta.